b'\n_START_ARTICLE_\nIspanijos administracinis suskirstymas\n_START_PARAGRAPH_\nIspanijos administracinis suskirstymas\xc2\xa0\xe2\x80\x93 grind\xc5\xbeiamas Ispanijos konstitucijos a\xc5\xa1tuntuoju straipsniu, sudarytu 1978\xc2\xa0m., kuriame \xc5\xa1alis, administraciniais tikslais yra skirstoma \xc4\xaf savivaldybes, provincijas bei autonominius regionus. Pirmoji grup\xc4\x97 sudaro antrojo padalinius, o antra grup\xc4\x97 sudaro paskutiniojo padalinius._NEWLINE_Autonominiai regionai buvo \xc4\xafsteigti pasinaudojus autonomijos ir savivaldos teise.\n_START_SECTION_\nProvincijos\n_START_PARAGRAPH_\nIspanijos provincijos (isp. ir gal. provincias, kat. prov\xc3\xadncies ir bask. probintziak)\xc2\xa0\xe2\x80\x93 antro lygmens teritoriniai ir administraciniai \xc5\xa1alies vienetai. 1833\xc2\xa0m., provincij\xc5\xb3 strukt\xc5\xabt\xc4\x85 suk\xc5\xabr\xc4\x97 ispan\xc5\xb3 teisininkas Chavieras de Burgosas (isp. Javier de Burgos), remianis senomis ispan\xc5\xb3 karalys\xc4\x8di\xc5\xb3 ribomis, dalijant jas (jei b\xc5\xabtina), bet atsi\xc5\xbevelgiant \xc4\xaf geografines ir/arba demografines prie\xc5\xbeastis. \xc5\xa0i schema, nuo 1833\xc2\xa0m. buvo pakeista nedaug. 1927\xc2\xa0m. buvo padalintos Kanar\xc5\xb3 salos \xc4\xaf dvi provincijas. Ispanija yra padalinta \xc4\xaf penkiasde\xc5\xa1imt provincij\xc5\xb3.\n_START_SECTION_\nSavivaldyb\xc4\x97s\n_START_PARAGRAPH_\nSavivaldyb\xc4\x97s (isp. municipios arba concejos, gal. concellos, kat. municipis ir bask. udalerriak) yra \xc5\xbeemiausio lygmens teritoriniai vienetai, atitinka savivaldybi\xc5\xb3 taryb\xc4\x85 ir yra administruojami mero arba tarybos nario, kurie renkami visuotiniuose rinkimuose.\n_START_SECTION_\nKiti teritoriniai subjektai\n_START_PARAGRAPH_\nAutonominiai regionai turi teis\xc4\x99 \xc4\xafsteigti papildomus teritorinius vienetus, paliekant provincijas ir savivaldybes. Pvz. Katalonija turi papildomai du teritorinius subjektus: komarkas ir bagurijas.'